Τζιμ Πόλαρντ

Ο Τζιμ Πόλαρντ (αγγλικά: Jim Pollard, 9 Ιουλίου 1922 - 22 Ιανουαρίου 1993) ήταν Αμερικανός καλαθοσφαιριστής και προπονητής, ο οποίος αγωνίστηκε στην θέση του σμολ φόργουορντ για την ομάδα των Μινεάπολις Λέικερς, κατακτώντας συνολικά πέντε πρωταθλήματα του NBA.

Βιογραφία
Ο Πόλαρντ σπούδασε στο τεχνικό λύκειο του Όουκλαντ, κατακτώντας τρεις τοπικούς τίτλους με την ομάδα καλαθοσφαίρισης από το 1938 ως το 1940, με μέσο όρο 19,8 πόντων.NBA Hall of Famer Jim Pollard was ahead of his time Στην συνέχεια, φοίτησε στο Πανεπιστήμιο του Στάνφορντ, παίζοντας για δύο χρονιές στους Ίντιανς με προπονητή τον Έβερετ Ντιν. Στην δεύτερη του σεζόν, κατέκτησε τον τίτλο του NCAA, αν και δεν αγωνίστηκε στον τελικό λόγω ίωσης.Jim Pollard College Stats | College Basketball at Sports-Reference.com

Από το 1942 ως το 1946 υπηρέτησε στην ακτοφυλακή των Ηνωμένων Πολιτειών, κερδίζοντας με την ομάδα της ακτοφυλακής τον τίτλο της Βόρειας Καλιφόρνια το 1943 και το πρωτάθλημα ενόπλων του 1946.The Golden Age of Amateur Basketball: The AAU Tournament, 1921-1968 Αποφοίτησε από το πανεπιστήμιο της Μινεσότα το 1954, στην προτελευταία χρονιά της επαγγελματικής του καριέρας.Jim Pollard, a Star In N.B.A. in 50's; Ex-Laker Was 70

Ξεκίνησε την επαγγελματική του καριέρα το 1947 στους Μινεάπολις Λέικερς, οι οποίοι συμμετείχαν στο NBL. Μαζί με τον Βερν Μίκελσεν και τον Τζορτζ Μάικαν και υπό τις οδηγίες του προπονητή Τζον Κούντλα, κατέκτησαν τον τίτλο του NBL το 1948, όπως και το πρωτάθλημα του BAA την επόμενη χρονιά. Ακολούθησαν τέσσερις ακόμη τίτλοι ως το 1954, με μοναδική τους απώλεια το 1951. Σε σύνολο οκτώ σεζόν είχε μέσους όρους 13,2 πόντων, 7,8 ριμπάουντ και 3,2 ασίστ ανά αγώνα.

Αποχώρησε από την αγωνιστική δράση το 1955 και ανέλαβε την θέση του προπονητή στο πανεπιστήμιο Λα Σαλλ, σημειώνοντας ρεκόρ 48 νικών και 28 ηττών σε τρεις χρονιές. Τον Ιανουάριο του 1960 κάθισε στον πάγκο των Λέικερς για μισή σεζόν, με ρεκόρ 14-25, πριν γίνει πρώτος προπονητής στην ιστορία των Σικάγο Πάκερς, μετέπειτα Ουάσινγκτον Ουίζαρντς, την σεζόν 1961-62.Jim Pollard - All Things Lakers - Los Angeles Times

Από το 1967 ως το 1969 προπόνησε ομάδες του ΑΒΑ και στις αρχές της δεκαετίας του '70 την ομάδα του πανεπιστημίου Φλόριντα Ατλάντικ. Το 1978, εντάχθηκε στο Naismith Memorial Basketball Hall of Fame.The Naismith Memorial Basketball Hall of Fame :: Jim Pollard

Πέθανε στις 22 Ιανουαρίου 1993, σε ηλικία εβδομήντα ετών. Jim Pollard, Star With Stanford and Minneapolis Lakers, Dies at 70

Τίτλοι και διακρίσεις
 5 πρωταθλήματα ΝΒΑ: 1949, 1950, 1952, 1953, 1954
 4 φορές All-Star: 1951, 1952, 1954, 1955
 2 φορές στην καλύτερη πεντάδα του ΝΒΑ: 1949, 1950
 2 φορές στην δεύτερη καλύτερη πεντάδα του ΝΒΑ: 1952, 1954
 1 πρωτάθλημα NCAA: 1942

Στατιστικά ΝΒΑ
ΣεζόνΟμάδαΑγ.ΛεπτάΒολέςΕντ. παιδ.Ριμπ.ΑσίστΠόντοι 1948–49   Μινεάπολις Λέικερς     53  -  68,7%  39,6%  -  2,7  14,8 1949–50   Μινεάπολις Λέικερς     66  -  76,4%  34,6%  -  3,8  14,7 1950–51   Μινεάπολις Λέικερς     54  -  75,0%  35,2%  9,0  3,4  11,6 1951–52   Μινεάπολις Λέικερς     65  39,2  70,4%  35,6%  9,1  3,6  15,5 1952–53   Μινεάπολις Λέικερς     66  36,4  76,9%  35,7%  6,8  3,5  13,0 1953–54   Μινεάπολις Λέικερς     71  35,0  77,8%  37,0%  7,0  3,0  11,7 1954–55   Μινεάπολις Λέικερς     63  31,1  81,2%  35,4%  7,3  2,5  10,8

Παραπομπές

Πηγές
 Jim Pollard Stats | Basketball-Reference.com
 Jim Pollard Player Profile, Minneapolis Lakers, NBA Stats

Κατηγορία:Αμερικανοί καλαθοσφαιριστές
Κατηγορία:Αμερικανοί προπονητές καλαθοσφαίρισης 
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Λος Άντζελες Λέικερς
Κατηγορία:Καλαθοσφαιριστές All-Star Game (NBA)
Κατηγορία:Σμολ φόργουορντ 
Κατηγορία:Εισαχθέντες στο Naismith Memorial Basketball Hall of Fame